CELEX: 32008D0626(01)
Language: fi
Date: 2008-04-30 00:00:00
Title: 2008/626/EY: Komission päätös, tehty 30 päivänä huhtikuuta 2008 , Valtiontuki C 40/06 (ex NN 96/05) Yhdistyneessä kuningaskunnassa täytäntöönpannut lainatukijärjestelmät (tiedoksiannettu numerolla K(2008) 1612) (ETA:n kannalta merkityksellinen teksti)

31.7.2008   
            
            
               FI
            
            
               Euroopan unionin virallinen lehti
            
            
               L 202/62
            
         
      KOMISSION PÄÄTÖS,
   tehty 30 päivänä huhtikuuta 2008,
   Valtiontuki C 40/06 (ex NN 96/05)
   Yhdistyneessä kuningaskunnassa täytäntöönpannut lainatukijärjestelmät
   (tiedoksiannettu numerolla K(2008) 1612)
   (Ainoastaan englanninkielinen teksti on todistusvoimainen)
   (ETA:n kannalta merkityksellinen teksti)
   (2008/626/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen ja erityisesti sen 88 artiklan 2 kohdan ensimmäisen alakohdan,
   ottaa huomioon sopimuksen Euroopan talousalueesta ja erityisesti sen 62 artiklan 1 kohdan a alakohdan,
   ottaa huomioon Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22 päivänä maaliskuuta 1999 annetun neuvoston asetuksen (EY) N:o 659/1999 (1) ja erityisesti sen 7 artiklan 2 ja 3 kohdan,
   on kehottanut edellä mainittujen määräysten mukaisesti asianomaisia osapuolia esittämään huomautuksensa (2),
   sekä katsoo seuraavaa:
   I.   MENETTELY
   
               (1)
            
            
               Eräs Yhdistyneen kuningaskunnan kansalainen ilmoitti komissiolle 15 päivänä kesäkuuta 2004 päivätyllä kirjeellä, että Shetlandinsaarten valtuusto, joka on Yhdistyneen kuningaskunnan Shetlandinsaarista vastaava viranomainen, oli myöntänyt kalastusalalla tukea, joka mahdollisesti oli laitonta valtiontukea. Komissio pyysi Yhdistyneeltä kuningaskunnalta tietoja tästä tuesta 24 päivänä elokuuta 2004, 4 päivänä helmikuuta 2005, 11 päivänä toukokuuta 2005 ja 16 päivänä joulukuuta 2005 päivätyillä kirjeillä. Yhdistynyt kuningaskunta toimitti komissiolle lisätietoja 10 päivänä joulukuuta 2004, 6 päivänä huhtikuuta 2005, 8 päivänä syyskuuta 2005 ja 31 päivänä tammikuuta 2006 päivätyillä kirjeillä.
            
         
               (2)
            
            
               Komissio ilmoitti Yhdistyneelle kuningaskunnalle 13 päivänä syyskuuta 2006 päivätyllä kirjeellä päätöksestään aloittaa tuen osalta EY:n perustamissopimuksen 88 artiklan 2 kohdassa tarkoitettu menettely. Yhdistynyt kuningaskunta esitti huomautuksensa kyseisestä tuesta 16 päivänä lokakuuta 2006 päivätyllä kirjeellä. Komission esittämien, 31 päivänä tammikuuta 2007 ja 5 päivänä helmikuuta 2008 päivättyjen pyyntöjen perusteella toimitettiin lisätietoja 4 päivänä syyskuuta 2007 ja 27 päivänä helmikuuta 2008 päivätyillä kirjeillä.
            
         
               (3)
            
            
               Komission päätös menettelyn aloittamisesta julkaistiin Euroopan unionin virallisessa lehdessä30 päivänä marraskuuta 2006 (3). Komissio kehotti asianomaisia esittämään huomautuksensa kyseisestä tuesta. Komissio ei saanut asianomaisilta huomautuksia.
            
         II.   YKSITYISKOHTAINEN KUVAUS
   
               (4)
            
            
               Shetlandinsaarten valtuusto maksoi kahtena yleisenä tukitoimenpiteenä kalastusalalla tukia kalanpyynti- ja jalostusteollisuudelle sekä kalanviljelyteollisuudelle. Toimenpiteet muodostuivat itse asiassa useista erilaisista tukijärjestelmistä. Niin kutsutut lainatukijärjestelmät, jäljempänä ’järjestelmä’, olivat näiden järjestelmien joukossa.
            
         
               (5)
            
            
               Tukea on myönnetty lohenkasvattajille kalanviljelyjärjestön (Fish Farming Association) välityksellä myönnetyn lainatuen muodossa ja kalanjalostajille kalanjalostajajärjestön (Fish Processors' Association) välityksellä myönnetyn lainatuen muodossa.
            
         
               (6)
            
            
               Lohenviljelyyn myönnettävä lainatuki otettiin käyttöön vuonna 2000 käyttöpääomalainojen tarjoamiseksi yksittäisille lohenkasvattamoille, jotta nämä voisivat kasvattaa kalat teurastuskokoisiksi. Järjestelmässä myönnetyt lainat vaihtelevat 87 000 Englannin punnasta 250 000 Englannin puntaan, ja kyseiset määrät vastaavat enintään 75:tä prosenttia smolttien (lohenpoikasten) ostokuluista. Myönnettyjen lainojen kokonaismäärä on 3 477 130 Englannin puntaa.
            
         
               (7)
            
            
               Lainat myönnettiin yrityksille, jotka pystyivät osoittamaan elinkelpoisuutensa esittämällä hyväksyttävän liiketoimintasuunnitelman ja rahoitussuunnitelmat vähintään kolmeksi vuodeksi. Lainojen korkotaso vastasi yleisesti ottaen Yhdistyneessä kuningaskunnassa sovellettavaa peruskorkotasoa korotettuna kahdella prosentilla. Lainojen vakuudeksi niiden myöntämisehtona oli se, että smoltit olivat lainanantajan omaisuutta, jolloin lainan vakuus perustui täysikasvuisten kalojen myyntiarvoon.
            
         
               (8)
            
            
               Kalanjalostusta koskevassa lainajärjestelmässä myönnettiin viisi lainaa vuosina 1996–2002. Lainamäärät vaihtelevat 73 000 Englannin punnasta 200 000 Englannin puntaan, ja niiden kokonaismäärä oli 698 300 Englannin puntaa. Lainat myönnettiin yrityksille, jotka sitoutuivat laina-aikana toimittamaan ammattimaisesti tarkastetut tilinpäätökset, noudattamaan toiminnassaan asiaan kuuluvia kansallisia ja yhteisön vaatimuksia hygienian, terveyden ja turvallisuuden alalla, sekä olemaan Shetlandinsaarten kalanjalostajajärjestön jäsen.
            
         
               (9)
            
            
               Komissio katsoi, ettei se voinut käytettävissä olevien tietojen perusteella päätellä, että järjestelmän mukaiset lainat oli myönnetty edellytyksin, jotka olisivat markkinoilla toimivien tavanomaisten yksityisten lainanantajien kannalta hyväksyttäviä. Koska vaikutti siltä, että lainat oli myönnetty suotuisammissa olosuhteissa tai suotuisammin ehdoin kuin mikä olisi tavanomaisen yksityisen lainanantajan kannalta hyväksyttävää, tuensaajat näyttivät saaneen etuuden, jota ne eivät olisi saaneet tavanomaisin liiketaloudellisin perustein. Lisäksi koska asianomaisten yritysten katsottiin kilpailevan suoraan muiden kalastusalan yritysten kanssa, lainat vaikuttivat olevan EY:n perustamissopimuksen 87 artiklassa tarkoitettua valtiontukea.
            
         
               (10)
            
            
               Komissio tarkasteli lainojen yhdenmukaisuutta (valtiontukena) kalastus- ja vesiviljelyalan valtiontukien tarkastelemista koskevien, tuen myöntämishetkellä voimassa olleiden suuntaviivojen kanssa ja epäili, ettei lainoja voitu pitää kaupallisina lainoina, minkä vuoksi se katsoi niiden olevan valtiontukea. Tarkastellessaan lainojen soveltuvuutta yhteismarkkinoille komissio epäili lisäksi, ettei lainojen voitu saatavilla olevien tietojen perusteella katsoa noudattavan kulloisellakin tuen myöntämishetkellä voimassa olleiden kalastus- ja vesiviljelyalan valtiontukien tarkastelemista koskevien suuntaviivojen edellytyksiä.
            
         III.   YHDISTYNEEN KUNINGASKUNNAN HUOMAUTUKSET
   
               (11)
            
            
               Yhdistynyt kuningaskunta toimitti 16 päivänä lokakuuta 2006, 4 päivänä syyskuuta 2007 ja 27 päivänä helmikuuta 2008 päivätyillä kirjeillä lisätietoja järjestelmissä myönnetyistä lainoista.
            
         
               (12)
            
            
               Yhdistynyt kuningaskunta totesi, että lainat oli myönnetty tavanomaisen yksityisen lainanantajan kannalta hyväksyttävissä olosuhteissa ja etteivät ne siitä syystä olleet perustamissopimuksen 87 artiklan 1 kohdassa tarkoitettua valtiontukea.
            
         
               (13)
            
            
               Yhdistynyt kuningaskunta toimitti tältä osin kuvauksen lainojen myöntämisen yhteydessä sovelletusta korkopolitiikasta. Korot oli vahvistettu ottaen huomioon EY:n (UK) peruskoron kanssa yhdenmukainen pääomasta saatu tuotto ja riskianalyysi. Tämän johdosta sovellettiin ohjeellisia korkoja, jotka vastasivat Yhdistyneen kuningaskunnan peruskorkoa korotettuna kahdella prosentilla alhaisen riskin lainojen tapauksessa, kolmella prosentilla keskisuuren riskin lainojen tapauksessa ja neljällä prosentilla riskilainojen tapauksessa. Yhdistynyt kuningaskunta katsoi tämän politiikan olevan markkinataloussijoittajaa koskevan periaatteen mukaista.
            
         
               (14)
            
            
               Lohenkasvattajille myönnettiin lohenviljelyyn tarkoitettuina lainatukina 15 lainaa syyskuun 2000 ja tammikuun 2003 välisenä aikana. Lainojen ehdot ja korot vaihtelivat seuraavasti:
               
                           Tuensaaja
                        
                        
                           Ajan-kohta
                        
                        
                           Määrä (GBP)
                        
                        
                           Lainan osuus (%) koko hankkeesta
                        
                        
                           Laina-aika
                        
                        
                           Korko- %
                        
                     
                           Johnson Seawell Ltd
                        
                        
                           06-2000
                        
                        
                           250 000
                        
                        
                           24
                        
                        
                           20 kuukautta
                        
                        
                           8,0
                        
                     
                           North Atlantic Salmon Ltd
                        
                        
                           06-2000
                        
                        
                           211 500
                        
                        
                           71,8
                        
                        
                           2 vuotta
                        
                        
                           8,0
                        
                     
                           Hoove Salmon Ltd
                        
                        
                           06-2000
                        
                        
                           87 000
                        
                        
                           51,1
                        
                        
                           21 kuukautta
                        
                        
                           8,0
                        
                     
                           Dury Salmon Ltd
                        
                        
                           06-2000
                        
                        
                           250 000
                        
                        
                           64,3
                        
                        
                           2 vuotta
                        
                        
                           8,0
                        
                     
                           Hoganess Salmon Ltd
                        
                        
                           09-2000
                        
                        
                           213 000
                        
                        
                           72
                        
                        
                           2 vuotta
                        
                        
                           8,0
                        
                     
                           North Isles Seafood Ltd
                        
                        
                           08-2000
                        
                        
                           250 000
                        
                        
                           74,7
                        
                        
                           2 vuotta
                        
                        
                           8,0
                        
                     
                           Bressay Salmon Ltd
                        
                        
                           06-2000
                        
                        
                           156 300
                        
                        
                           74,9
                        
                        
                           2 vuotta
                        
                        
                           8,0
                        
                     
                           Wester Sound Salmon Ltd
                        
                        
                           10-2000
                        
                        
                           250 000
                        
                        
                           56,8
                        
                        
                           2 vuotta
                        
                        
                           8,0
                        
                     
                           Scord Salmon (Shetland) Ltd
                        
                        
                           02-2001
                        
                        
                           107 100
                        
                        
                           72,6
                        
                        
                           2 vuotta
                        
                        
                           7,5
                        
                     
                           Hoove Salmon Ltd
                        
                        
                           07-2001
                        
                        
                           226 481
                        
                        
                           73,2
                        
                        
                           2 vuotta
                        
                        
                           7,5
                        
                     
                           Skerries Salmon Ltd
                        
                        
                           07-2001
                        
                        
                           249 750
                        
                        
                           75,7
                        
                        
                           2 vuotta
                        
                        
                           7,5
                        
                     
                           Unst Salmon Ltd
                        
                        
                           08-2001
                        
                        
                           250 000
                        
                        
                           28,9
                        
                        
                           2 vuotta
                        
                        
                           7,5
                        
                     
                           SSG Seafoods Ltd
                        
                        
                           04-2002
                        
                        
                           250 000
                        
                        
                           30,2
                        
                        
                           2 vuotta
                        
                        
                           6,5
                        
                     
                           Cro Lax Ltd
                        
                        
                           05-2002
                        
                        
                           250 000
                        
                        
                           49,6
                        
                        
                           2 vuotta
                        
                        
                           6,5
                        
                     
                           Aqua Farm Ltd
                        
                        
                           09-2002
                        
                        
                           250 000
                        
                        
                           34,8
                        
                        
                           15 kuukautta
                        
                        
                           6,5
                        
                     
         
               (15)
            
            
               Yhdistynyt kuningaskunta ilmoitti, että suurin osa näistä lainoista oli myönnetty soveltamalla Englannin keskuspankin peruskorkoa korotettuna kahdella ja joskus kolmella prosentilla. Takaisinmaksuajat oli suunniteltu vastaamaan smolttien kasvusykliä. Tavanomainen laina-aika oli noin kaksi vuotta, korkoa maksettiin kuukausittain ja pääoma maksettiin takaisin laina-ajan päätyttyä. Takaisinmaksu oli suunniteltu ajoittuvan kalojen nostoon. Lainan ja arvon suhde vaihteli 24 prosentista 75 prosenttiin.
            
         
               (16)
            
            
               Lainojen vakuudeksi niiden myöntämisehtona oli se, että smoltit olivat lainanantajan omaisuutta, jolloin lainan vakuus perustui täysikasvuisten kalojen myyntiarvoon. Yhdistynyt kuningaskunta väitti, että smolttien arvon odotettaisiin tavanomaisilla markkinoilla nousevan kasvukauden aikana, minkä johdosta lainan ja arvon välinen suhde paranisi kyseisellä kaudella. Lisäksi lainojen vakuudet oli annettu yrityskiinnityksinä, mikä tarjosi takeet paitsi kalojen arvon perusteella, myös yrityksen aineellisen käyttöomaisuuden, kuten kalahäkkien ja lisenssien perusteella.
            
         
               (17)
            
            
               Lopuksi Yhdistynyt kuningaskunta toimitti yksityiskohtaiset tiedot lainoja saaneista yrityksistä, niiden merkitystä pääomasta, menetetyn pääoman prosenttiosuudesta investointien aikana ja investointeja edeltäneiden 12 kuukauden aikana, tiedot, joista käy ilmi, ettei yksikään yrityksistä ollut lainan myöntämisen aikaan maksukyvyttömyysmenettelyn kohteena sekä yritysten toimittamat rahoitussuunnitelmat, jotka osoittavat niiden olleen taloudellisesti elinkelpoisia hakemuksia jättäessään, samoin kuin tiedot erityisistä vakuuksista ja kunkin lainan luokitusjärjestelyistä.
            
         
               (18)
            
            
               Kalanjalostajille myönnettiin kalanjalostukseen tarkoitettuja lainoja seuraavasti:
               
                           Tuensaaja
                        
                        
                           Ajan-kohta
                        
                        
                           Lainan määrä
                           (GBP)
                        
                        
                           Lainan osuus (%) koko hankkeesta
                        
                        
                           Laina-aika
                        
                        
                           Korko- %
                        
                     
                           Lerwick Fish Traders Ltd
                        
                        
                           05-1996
                        
                        
                           200 000
                        
                        
                           24,4
                        
                        
                           10 vuotta
                        
                        
                           7,75
                        
                     
                           Shetland Seafood Specialities Ltd
                        
                        
                           10-1996
                        
                        
                           73 000
                        
                        
                           39,2
                        
                        
                           10 vuotta
                        
                        
                           9,0
                        
                     
                           Whalsay Fish Processing Ltd
                        
                        
                           08-1997
                        
                        
                           173 000
                        
                        
                           36,6
                        
                        
                           10 vuotta
                        
                        
                           8,0
                        
                     
                           D Watt (Shetland) Ltd
                        
                        
                           12-1998
                        
                        
                           110 000
                        
                        
                           21,6
                        
                        
                           10 vuotta
                        
                        
                           8,0/5,0 (4)
                           
                        
                     
                           D Watt (Shetland) Ltd
                        
                        
                           05-2002
                        
                        
                           142 002
                        
                        
                           39,1
                        
                        
                           7 vuotta
                        
                        
                           6,5
                        
                     
         
               (19)
            
            
               Yhdistynyt kuningaskunta ilmoitti, että yhtä lukuun ottamatta kaikkien lainojen korko ylitti sekä Englannin keskuspankin peruskoron että EY:n (UK) viitekoron ja että lainat oli tavallisesti myönnetty laitteistoa varten ja yleensä 10 vuoden ajaksi. Laina-aikojen katsottiin olevan johdonmukaisia tavanomaisten kaupallisten lainanantajien tarjoamien laina-aikojen kanssa, eikä lainan ja arvon välinen suhde ollut yli 40 prosenttia. Lainoille asetettiin vakuudet tavanomaisina vakuuksina ja yrityskiinnityksinä.
            
         
               (20)
            
            
               Yhdistynyt kuningaskunta toimitti yksityiskohtaiset tiedot lainoja saaneista yrityksistä, niiden merkitystä pääomasta, menetetyn pääoman prosenttiosuudesta investointien aikana ja investointeja edeltäneiden 12 kuukauden aikana, tiedot, joista käy ilmi, ettei yksikään yrityksistä ollut lainan myöntämisen aikaan maksukyvyttömyysmenettelyn kohteena sekä yritysten toimittamat rahoitussuunnitelmat, jotka osoittavat niiden olleen taloudellisesti elinkelpoisia hakemuksia jättäessään, samoin kuin tiedot erityisistä vakuuksista ja kunkin lainan luokitusjärjestelyistä.
            
         
               (21)
            
            
               D Watt (Shetland) Ltd:lle vuonna 1998 myönnetyn lainan osalta Yhdistynyt kuningaskunta ilmoitti, että vaikka tämän lainan alkuperäinen korko oli 8 prosenttia, se oli alennettu 5 prosenttiin Shetlandinsaarten valtuuston suoraan lainanantajalle maksaman 20 000 Englannin punnan suuruisen koronalennusavustuksen johdosta. Yhdistynyt kuningaskunta totesi, että avustusosuus olisi voitu maksaa suoraan lainanottajalle, sillä tämä oli oikeutettu avustukseen. Hallinnon helpottamiseksi avustus oli kuitenkin maksettu lainanantajalle ja lainan korkoa alennettu.
            
         
               (22)
            
            
               Yhdistynyt kuningaskunta ilmoitti, että jos lainat eivät ole komission näkemyksen mukaan kaupallisia, ne ovat valtiontukisääntöjen mukaisia.
            
         
               (23)
            
            
               Lopuksi Yhdistynyt kuningaskunta totesi, ettei ennen 3 päivää kesäkuuta 2003 myönnetyn tuen takaisinmaksamista tulisi vaatia, jos komissio tekee kielteisen päätöksen, koska se olisi vastoin luottamuksensuojan periaatetta. Tältä osin Yhdistynyt kuningaskunta viittasi kiintiöiden ostoa varten Shetlandinsaarilla (Yhdistynyt kuningaskunta) myönnettävistä lainoista 3 päivänä kesäkuuta 2003 tehtyyn komission päätökseen 2003/612/EY (5) ja Shetland Leasing and Property Developments Ltd:n investoinneista Shetlandinsaarilla (Yhdistynyt kuningaskunta) 7 päivänä joulukuuta 2005 tehtyyn komission päätökseen 2006/226/EY (6) sekä totesi, että Shetlandinsaarten valtuusto katsoi 3 päivään kesäkuuta 2003 saakka käytettyjen varojen perustellusti olleen pikemminkin yksityisiä kuin julkisia.
            
         IV.   ARVIOINTI
   
               (24)
            
            
               Ensiksi on määriteltävä, voidaanko toimenpide katsoa valtiontueksi ja jos voidaan, soveltuuko kyseinen tuki yhteismarkkinoille.
            
         
               (25)
            
            
               EY:n perustamissopimuksen 87 artiklan 1 kohdassa määrätään seuraavasti: ”Jollei tässä sopimuksessa toisin määrätä, jäsenvaltion myöntämä taikka valtion varoista muodossa tai toisessa myönnetty tuki, joka vääristää tai uhkaa vääristää kilpailua suosimalla jotakin yritystä tai tuotannonalaa, ei sovellu yhteismarkkinoille, siltä osin kuin se vaikuttaa jäsenvaltioiden väliseen kauppaan”.
            
         
               (26)
            
            
               Vahvistetun oikeuskäytännön (7) mukaan valtion tai valtion valvomien laitosten yrityksille myöntämät lainat voivat suosia kyseistä yritystä EY:n perustamissopimuksen 87 artiklan 1 kohdassa tarkoitetulla tavalla, koska lainansaaja saa lainaa pääomamarkkinoilla vallitsevia ehtoja suotuisammilla ehdoilla.
            
         
               (27)
            
            
               Paras tapa vahvistaa, onko laina valtiontukea, on määrittää, missä määrin yritys voisi saada tarvitsemansa summat vastaavin ehdoin yksityisiltä pääomamarkkinoilta.
            
         
               (28)
            
            
               Merkityksellisiä seikkoja, jotka on otettava huomioon arvioitaessa lainaa suhteessa yksityisiin pääomamarkkinoihin, ovat erityisesti laina-aika ja lainan määrä, lainanottajan maksulaiminlyöntien riski, korko, asetetun vakuuden luonne ja luokitusjärjestely.
            
         
               (29)
            
            
               Tällaisten lainojen koron osalta markkinakorkona on vertailua tehtäessä pidettävä viitekorkoa, jonka komissio vahvistaa viite- ja diskonttokorkojen määrittämisessä sovellettavan menetelmän tarkistamisesta annetun komission tiedonannon mukaisesti (8). Viitekorko, joka on tällä tavoin määritelty, on alin käytetty korko ja sitä voidaan korottaa tilanteissa, joissa on erityinen riski (jos kyseessä on esimerkiksi vaikeuksissa oleva yritys tai jos pankkien yleensä vaatimat vakuudet puuttuvat). Tällaisissa tapauksissa preemio voi olla 400 peruspistettä tai enemmän, jos mikään yksityinen pankki ei myöntäisi kyseessä olevaa lainaa.
            
         
               (30)
            
            
               Seuraavassa taulukossa vertaillaan järjestelmissä sovellettuja korkoja kulloisellakin tuen myöntämishetkellä sovellettuun yhteisön viitekorkoon.
               
                           Tuensaaja
                        
                        
                           Ajankohta
                        
                        
                           Sovellettu korko-%
                        
                        
                           EU:n viitekorko-%
                        
                     
                           Kalanjalostusta koskeva lainajärjestelmä
                        
                     
                           Lerwick Fish Traders Ltd
                        
                        
                           05-1996
                        
                        
                           7,75
                        
                        
                           11,18
                        
                     
                           Shetland Seafood Specialities Ltd
                        
                        
                           10-1996
                        
                        
                           9,0
                        
                        
                           10,26
                        
                     
                           Whalsay Fish Processing Ltd
                        
                        
                           08-1997
                        
                        
                           8,0
                        
                        
                           8,15
                        
                     
                           D Watt (Shetland) Ltd
                        
                        
                           12-1998
                        
                        
                           8,0/5,0 (9)
                           
                        
                        
                           7,77
                        
                     
                           D Watt (Shetland) Ltd
                        
                        
                           05-2002
                        
                        
                           6,5
                        
                        
                           6,01
                        
                     
                           Lohenviljelyyn myönnettävä lainatuki
                        
                     
                           Johnson Seawell Ltd
                        
                        
                           06-2000
                        
                        
                           8,0
                        
                        
                           7,64
                        
                     
                           North Atlantic Salmon Ltd
                        
                        
                           06-2000
                        
                        
                           8,0
                        
                        
                           7,64
                        
                     
                           Hoove Salmon Ltd
                        
                        
                           06-2000
                        
                        
                           8,0
                        
                        
                           7,64
                        
                     
                           Dury Salmon Ltd
                        
                        
                           06-2000
                        
                        
                           8,0
                        
                        
                           7,64
                        
                     
                           Hoganess Salmon Ltd
                        
                        
                           09-2000
                        
                        
                           8,0
                        
                        
                           7,64
                        
                     
                           North Isles Seafood Ltd
                        
                        
                           08-2000
                        
                        
                           8,0
                        
                        
                           7,64
                        
                     
                           Bressay Salmon Ltd
                        
                        
                           06-2000
                        
                        
                           8,0
                        
                        
                           7,06
                        
                     
                           Wester Sound Salmon Ltd
                        
                        
                           10-2000
                        
                        
                           8,0
                        
                        
                           7,06
                        
                     
                           Scord Salmon (Shetland) Ltd
                        
                        
                           02-2001
                        
                        
                           7,5
                        
                        
                           7,06
                        
                     
                           Hoove Salmon Ltd
                        
                        
                           07-2001
                        
                        
                           7,5
                        
                        
                           7,06
                        
                     
                           Skerries Salmon Ltd
                        
                        
                           07-2001
                        
                        
                           7,5
                        
                        
                           7,06
                        
                     
                           Unst Salmon Ltd
                        
                        
                           08-2001
                        
                        
                           7,5
                        
                        
                           6,01
                        
                     
                           SSG Seafoods Ltd
                        
                        
                           04-2002
                        
                        
                           6,5
                        
                        
                           6,01
                        
                     
                           Cro Lax Ltd
                        
                        
                           05-2002
                        
                        
                           6,5
                        
                        
                           6,01
                        
                     
                           Aqua Farm Ltd
                        
                        
                           09-2002
                        
                        
                           6,5
                        
                        
                           6,01
                        
                     
         
               (31)
            
            
               Kolmeen lainaan, jotka myönnettiin kalanjalostusta koskevassa lainajärjestelmässä toukokuussa 1996 Lerwick Fish Traders Ltd:lle, lokakuussa 1996 Shetland Seafood Specialities Ltd:lle ja elokuussa 1997 Whalsay Fish Processing Ltd:lle, sovelletut korot olivat alle yhteisön viitekoron. Tämän lisäksi D Watt (Shetland) Ltd:lle vuonna 1998 myönnetyn lainan korko, joka oli alun perin vahvistettu yhteisön viitekoron yläpuolelle, laskettiin korkotukiavustuksella yhteisön viitekoron alapuolelle. Nämä lainat olisi sen vuoksi katsottava myönnetyn ehdoin, jotka ovat pääomamarkkinoilla vallitsevia ehtoja suotuisammat, minkä vuoksi ne suosivat kyseisiä yrityksiä.
            
         
               (32)
            
            
               Voidaan kuitenkin todeta, että kalanjalostusta koskevassa lainajärjestelmässä ja lohenviljelyä koskevassa lainatukijärjestelmässä syyskuusta 2000 alkaen myönnettyjen kaikkien muiden lainojen korot olivat kulloisellakin lainan myöntämishetkellä sovelletun yhteisön viitekoron yläpuolella, ja näin ollen ne on saatettu myöntää pääomamarkkinoilla sovellettavin tavanomaisin markkinaehdoin. Sen vuoksi on aiheellista määritellä, miten kaikki muut kyseisiin lainoihin liittyvät seikat ovat verrattavissa tavanomaisin markkinaehdoin myönnettäviin lainoihin.
            
         
               (33)
            
            
               Yhdistyneen kuningaskunnan kunkin yrityksen taloudellisesta tilanteesta toimittamat tiedot osoittavat, että lainat myönnettiin johdanto-osan 13 kappaleessa tarkoitetun korkopolitiikan mukaisesti ja että niistä on laadittu tapauskohtainen riskinarviointi, jonka ansiosta lainan myöntävä viranomainen pystyi vahvistamaan laina-ajan, koron sekä vakuudet ja luokittelujärjestelyt kunkin lainan osalta tapauskohtaisesti riippuen lainaan liittyvästä tosiasiallisesta riskistä tavanomaisia kaupallisia ehtoja noudattaen.
            
         
               (34)
            
            
               Tältä osin todetaan erityisesti, etteivät mitkään tuensaajista olleet lainan myöntämishetkellä vaikeuksissa olevia yrityksiä, sellaisina kuin ne määritellään vaikeuksissa olevien yritysten pelastamiseen ja rakenneuudistukseen myönnettävää valtiontukea koskevissa yhteisön suuntaviivoissa (10). Tämä huomioon ottaen todetaan myös, että vaikka joidenkin yritysten maksulaiminlyöntien riski näytti suuremmalta kuin muiden, kyseinen riski on tällaisissa tapauksessa kompensoitu korkeammalla korolla, johon on yhdistetty lisävakuus tavalla, joka on verrattavissa tämän alan yksityisillä lainamarkkinoilla sovellettaviin tavanomaisiin ehtoihin.
            
         
               (35)
            
            
               Sen vuoksi voidaan todeta, että syyskuusta 2000 alkaen myönnetyt lainat voidaan katsoa vertailukelpoisiksi sellaisten lainojen kanssa, joita markkinataloudessa toimiva yksityinen lainanantaja olisi ollut valmis myöntämään samoin ehdoin. Näin ollen kyseiset lainat myönnettiin ehdoin, jotka eivät olleet tavanomaisia markkinaehtoja suotuisampia.
            
         
               (36)
            
            
               Tavanomaisia markkinaedellytyksiä vastaavin ehdoin myönnetyt lainat eivät tarjoa lainansaajille etua muihin markkinatoimijoihin verrattuna, ja koska kyseisille yrityksille ei ole aiheutunut etua, lainoja ei pidetä perustamissopimuksen 87 artiklan 1 kohdassa tarkoitettuna valtiontukena.
            
         
               (37)
            
            
               Asianomaiset yritykset kilpailevat suoraan muiden kalastusalan ja erityisesti kalanjalostusalalla toimivien, niin Yhdistyneessä kuningaskunnassa kuin muissa jäsenvaltioissa sijaitsevien yritysten kanssa, ja kyseiset lainat vääristävät tai voivat uhata vääristää tätä kilpailua. Tästä seuraa, että lainat on katsottava perustamissopimuksen 87 artiklan 1 kohdassa tarkoitetuksi valtiontueksi.
            
         
               (38)
            
            
               Valtiontuki voidaan katsoa yhteismarkkinoille soveltuvaksi, jos siihen voidaan soveltaa jotakin EY:n perustamissopimuksessa määrättyä poikkeusta. Kalatalousalan valtiontuen osalta valtiontukitoimenpiteitä pidetään yhteismarkkinoille soveltuvina, jos ne täyttävät sovellettavissa kalastus- ja vesiviljelyalan valtiontukien tarkastelemista koskevissa suuntaviivoissa vahvistetut edellytykset.
            
         
               (39)
            
            
               Voimassa olevien kalastus- ja vesiviljelyalan valtiontukien tarkastelemista koskevien suuntaviivojen (11) 5.3 kohdan toisen kohdan mukaan asetuksen (EY) N:o 659/1999 1 artiklan f alakohdassa tarkoitettua sääntöjenvastaista tukea arvioidaan niiden suuntaviivojen mukaisesti, joita sovelletaan sillä hetkellä, kun tuen myöntämistä koskeva hallinnollinen toimi on tullut voimaan. Koska tämä arviointi koskee neljää vuosina 1996, 1997 ja 1998 myönnettyä lainaa, tuen arvioinnin on kohdistuttava siihen, onko se vuonna 1994 annettujen kalastus- ja vesiviljelyalan valtiontukien tarkastelemista koskevien suuntaviivojen (”vuoden 1994 suuntaviivat”) (12) ja vuonna 1997 annettujen vastaavien suuntaviivojen (”vuoden 1997 suuntaviivat”) (13) mukaista.
            
         
               (40)
            
            
               Vuoden 1994 suuntaviivojen 2.3 kohdan mukaan kalastustuotteiden jalostukseen ja kaupan pitämiseen myönnettävää investointitukea voidaan pitää yhteismarkkinoille soveltuvana edellyttäen, että sen myöntämisedellytykset vastaavat yhteisön kalastus- ja vesiviljelyalaa sekä niiden tuotteiden jalostusta ja kaupan pitämistä koskevien rakenteellisten tukitoimenpiteiden perusteista ja edellytyksistä 21 päivänä joulukuuta 1993 annetussa asetuksessa (EY) N:o 3699/93 (14) säädettyjä edellytyksiä ja ovat vähintään yhtä tiukat ja että tuen taso tukiekvivalenttina ilmaistuna ei ylitä mainitun asetuksen liitteen IV mukaista kansallisen ja yhteisön tukien sallittua enimmäistasoa.
            
         
               (41)
            
            
               Asetuksen (EY) N:o 3699/93 11 artiklan ja sen liitteessä III olevan 2.4 kohdan mukaan tukikelpoisten investointien on liityttävä erityisesti rakennusten ja laitteistojen rakentamiseen ja hankintaan, tarvittavien uusien välineiden ja laitteistojen hankintaan kalastus- ja vesiviljelytuotteiden jalostamiseksi ja pitämiseksi kaupan aluksesta purkamisesta lopulliseen tuotteeseen asti tai uuden teknologian käyttöön erityisesti kilpailukyvyn parantamiseksi. Tukitoimien piiriin ei kelpuuteta investointeja, jotka koskevat muuhun kuin ihmisravinnoksi käytettäviksi ja jalostettaviksi tarkoitettuja kalatalous- ja vesiviljelytuotteita, paitsi jos kyseessä ovat investoinnit, jotka on suunnattu yksinomaan kalatalous- ja vesiviljelytuotteista syntyvien jätteiden käsittelyyn, jalostamiseen ja kaupan pitämiseen.
            
         
               (42)
            
            
               Lerwick Fish Traders Ltd:lle toukokuussa 1996 myönnetyn 200 000 Englannin punnan suuruisen lainan tarkoituksena oli avustaa lohen pakkaus- ja jalostustehtaan perustamisen rahoittamista. Tällainen hanke kuuluu johdanto-osan 40 ja 41 kappaleessa esitettyjen vaatimusten soveltamisalaan. Erityisesti laina liittyy kiinteistön rakentamiseen ja uusien laitteiden asentamiseen ja hankintaan tehdyn investoinnin avustamiseen. Lisäksi voidaan todeta, että investoinnit eivät koskeneet kalastus- ja vesiviljelytuotteita, jotka oli tarkoitettu käytettäviksi ja jalostettaviksi muihin tarkoituksiin kuin ihmisravinnoksi.
            
         
               (43)
            
            
               Shetland Seafood Specialities Ltd:lle lokakuussa 1996 myönnetty 73 000 Englannin punnan laina käytettiin keittotuotantolinjan hankintaan, asentamiseen ja käyttöönottoon. Tällainen hanke kuuluu johdanto-osan 40 ja 41 kappaleessa esitettyjen vaatimusten soveltamisalaan. Erityisesti laina liittyy sellaisten uusien välineiden ja laitteistojen hankintaan, joita tarvitaan kalastus- ja vesiviljelytuotteiden jalostamiseksi ja kaupan pitämiseksi aluksesta purkamisesta lopulliseen tuotteeseen asti. Investoinnit eivät myöskään koskeneet kalastus- ja vesiviljelytuotteita, jotka oli tarkoitettu käytettäviksi ja jalostettaviksi muihin tarkoituksiin kuin ihmisravinnoksi.
            
         
               (44)
            
            
               Vuosina 1997 ja 1998 myönnettyjen lainojen osalta voidaan todeta, että vuoden 1997 suuntaviivojen 2.3 kohdassa toistetaan aiemmin vuoden 1994 suuntaviivoissa vahvistetut, johdanto-osan 39 kappaleessa tarkoitetut vaatimukset. Tukea on näin ollen tarkasteltava asetuksen (EY) N:o 3699/93 vaatimusten perusteella.
            
         
               (45)
            
            
               Whalsay Fish Processors Ltd:lle elokuussa 1997 myönnetty 173 000 Englannin punnan laina koski kalanjalostuslinjan ja jäähdytyslaitteiston asentamista olemassa olevaan tehtaaseen. Tällainen hanke kuuluu johdanto-osan 40 ja 41 kappaleissa esitettyjen vaatimusten soveltamisalaan. Erityisesti laina liittyy sellaisten uusien välineiden ja laitteistojen hankintaan, joita tarvitaan kalastus- ja vesiviljelytuotteiden jalostamiseksi ja kaupan pitämiseksi aluksesta purkamisesta lopulliseen tuotteeseen asti. Lisäksi voidaan todeta, että investoinnit eivät koskeneet kalastus- ja vesiviljelytuotteita, jotka oli tarkoitettu käytettäviksi ja jalostettaviksi muihin tarkoituksiin kuin ihmisravinnoksi.
            
         
               (46)
            
            
               D Watt (Shetland) Ltd:lle joulukuussa 1998 myönnetyn tuen osalta voidaan todeta, että asetus (EY) N:o 3699/93 korvattiin yhteisön kalastus- ja vesiviljelyalaa sekä niiden tuotteiden jalostusta ja kaupan pitämistä koskevien rakenteellisten tukitoimenpiteiden perusteista ja edellytyksistä 3 päivänä marraskuuta 1998 annetulla neuvoston asetuksella (EY) N:o 2468/98 (15). Asetuksen (EY) N:o 2468/98 20 artiklan mukaan viittauksia asetukseen (EY) N:o 3699/93 pidetään viittauksina kyseiseen uuteen asetukseen. Kalastustuotteiden jalostukseen ja kaupan pitämiseen myönnettävää investointitukea koskevat säännökset vahvistetaan asetuksen (EY) N:o 2468/98 11 artiklassa ja sen liitteessä II olevassa 2.4 kohdassa.
            
         
               (47)
            
            
               Asetuksen (EY) N:o 2468/98 11 artiklan ja sen liitteessä II olevan 2.4 kohdan mukaan tukikelpoisten investointien on liityttävä erityisesti rakennusten ja laitteistojen rakentamiseen ja hankintaan, tarvittavien uusien välineiden ja laitteistojen hankintaan kalastus- ja vesiviljelytuotteiden jalostamiseksi ja pitämiseksi kaupan aluksesta purkamisesta lopulliseen tuotteeseen asti (mukaan lukien erityisesti tietojenkäsittelylaitteet ja sähköiset viestintävälineet). Tukitoimien piiriin ei kelpuuteta investointeja, jotka koskevat muuhun kuin ihmisravinnoksi käytettäviksi ja jalostettaviksi tarkoitettuja kalatalous- ja vesiviljelytuotteita, paitsi jos kyseessä ovat investoinnit, jotka on suunnattu yksinomaan kalatalous- ja vesiviljelytuotteista syntyvien jätteiden käsittelyyn, jalostamiseen ja kaupan pitämiseen.
            
         
               (48)
            
            
               D Watt (Shetland) Ltd:lle joulukuussa 1998 myönnetty 110 000 Englannin punnan laina myönnettiin uuden äyriäisten jalostustehtaan rakentamiseen ja varusteluun. Tällainen hanke kuuluu johdanto-osan 47 kappaleessa esitettyjen vaatimusten soveltamisalaan. Erityisesti laina liittyy sellaisten uusien välineiden ja laitteistojen hankintaan, joita tarvitaan kalastus- ja vesiviljelytuotteiden jalostamiseksi ja kaupan pitämiseksi aluksesta purkamisesta lopulliseen tuotteeseen asti. Investoinnit eivät myöskään koskeneet kalastus- ja vesiviljelytuotteita, jotka oli tarkoitettu käytettäviksi ja jalostettaviksi muihin tarkoituksiin kuin ihmisravinnoksi.
            
         
               (49)
            
            
               Asetuksen (EY) N:o 3699/93 liitteen IV ja asetuksen (EY) N:o 2468/98 liitteen III mukaan tukea voidaan myöntää 50 prosenttiin asti tukikelpoisista kustannuksista.
            
         
               (50)
            
            
               Lerwick Fish Traders Ltd:lle myönnetty 200 000 Englannin punnan laina käytettiin kokonaiskustannuksiltaan 819 672 Englannin punnan suuruiseen hankkeeseen, eli sillä katettiin noin 24,4 prosenttia tosiasiallisista hankekustannuksista. Laina oli tarkoitus maksaa takaisin 108 kuukausittaisen tasaerän muodossa, joista kunkin suuruus oli 2 784,94 Englannin puntaa. Sovellettu korko oli 7,75 prosenttia, kun yhteisön viitekorko oli 11,18 prosenttia.
            
         
               (51)
            
            
               Shetland Seafood Specialities Ltd:lle myönnetty 73 000 Englannin punnan laina käytettiin kokonaiskustannuksiltaan 186 000 Englannin punnan suuruiseen hankkeeseen, eli sillä katettiin noin 39,2 prosenttia tosiasiallisista hankekustannuksista. Laina oli tarkoitus maksaa takaisin 120 kuukausittaisen tasaerän muodossa. Sovellettu korko oli 9 prosenttia, kun yhteisön viitekorko oli 10,26 prosenttia.
            
         
               (52)
            
            
               Whalsay Fish Processors Ltd:lle myönnetty 173 000 Englannin punnan laina käytettiin kokonaiskustannuksiltaan 473 150 Englannin punnan suuruiseen hankkeeseen, eli sillä katettiin noin 36,6 prosenttia tosiasiallisista hankekustannuksista. Laina oli tarkoitus maksaa takaisin 96 kuukausittaisen tasaerän muodossa, ja ensimmäinen erä oli määrä maksaa aikaisintaan 24 kuukauden kuluttua lainan tai ensimmäisen ennakkoerän maksamisesta. Sovellettu korko oli 8 prosenttia, kun yhteisön viitekorko oli 8,15 prosenttia.
            
         
               (53)
            
            
               D Watt (Shetland) Ltd:lle myönnetty 110 000 Englannin punnan laina käytettiin kokonaiskustannuksiltaan 510 000 Englannin punnan suuruiseen hankkeeseen, eli sillä katettiin noin 21,6 prosenttia tosiasiallisista hankekustannuksista. Laina oli tarkoitus maksaa takaisin 120 kuukausittaisen tasaerän muodossa. Sovellettu korko oli 5 prosenttia, kun yhteisön viitekorko oli 7,77 prosenttia.
            
         
               (54)
            
            
               Tuen osuuden laskemiseksi kuhunkin lainaan liittyviä hankekustannuksia on tarpeen verrata kyseisen lainan bruttoavustusekvivalenttiin. Johdanto-osan 50–53 kappaleessa tarkoitettujen numerotietojen perusteella kunkin lainan osuus oli alle 50 prosenttia hankkeen kokonaiskustannuksista, jopa ennen bruttoavustusekvivalentin laskentaa.
            
         
               (55)
            
            
               Sen vuoksi lainojen tukitason voidaan katsoa täyttävän johdanto-osan 49 kappaleessa tarkoitetut asetuksen (EY) N:o 3699/93 liitteen IV ja asetuksen (EY) N:o 2468/98 liitteen III edellytykset.
            
         V.   PÄÄTELMÄ
   
               (56)
            
            
               Edellä esitetyn perusteella komissio katsoo, että lohenviljelyä koskevassa lainatukijärjestelmässä myönnetty tuki samoin kuin D Watt (Shetland) Ltd:lle kalanjalostusta koskevassa lainajärjestelmässä vuonna 2002 myönnetty tuki ei ole perustamissopimuksen 87 artiklan 1 kohdassa tarkoitettua valtiontukea.
            
         
               (57)
            
            
               Komissio katsoo, että kalanjalostusta koskevan lainajärjestelmän mukainen tuki, joka myönnettiin toukokuussa 1996 Lerwick Fish Traders Ltd:lle, lokakuussa 1996 Shetland Seafood Specialities Ltd:lle, elokuussa 1997 Whalsay Fish Processors Ltd:lle ja joulukuussa 1998 D Watt (Shetland) Ltd:lle, on perustamissopimuksen 87 artiklan 1 kohdassa tarkoitettua valtiontukea. Kyseinen tuki täyttää kuitenkin kalastus- ja vesiviljelyalan valtiontukien tarkastelemista koskevien suuntaviivojen edellytykset, minkä vuoksi se katsotaan yhteismarkkinoille soveltuvaksi EY:n perustamissopimuksen 87 artiklan 3 kohdan c alakohdan mukaisesti,
            
         ON ANTANUT TÄMÄN PÄÄTÖKSEN:
   1 artikla
   1.   Tuki, jonka Yhdistynyt kuningaskunta myönsi kaudella 2000–2002 lohenviljelyä koskevassa lainatukijärjestelmässä, ei ole perustamissopimuksen 87 artiklan 1 kohdassa tarkoitettua tukea.
   2.   Tuki, jonka Yhdistynyt kuningaskunta myönsi D Watt (Shetland) Ltd:lle vuonna 2002 kalanjalostusta koskevassa lainajärjestelmässä, ei ole perustamissopimuksen 87 artiklan 1 kohdassa tarkoitettua tukea.
   3.   Tuki, jonka Yhdistynyt kuningaskunta myönsi kalanjalostusta koskevassa lainajärjestelmässä kaudella 1996–1998 Lerwick Fish Traders Ltd:lle, Shetland Seafood Specialities Ltd:lle, Whalsay Fish Processors Ltd:lle ja D Watt (Shetland) Ltd:lle, soveltuu yhteismarkkinoille perustamissopimuksen 87 artiklan 3 kohdan c alakohdan mukaisesti.
   2 artikla
   Tämä päätös on osoitettu Ison-Britannian ja Pohjois-Irlannin yhdistyneelle kuningaskunnalle.
   
      Tehty Brysselissä 30 päivänä huhtikuuta 2008.
      
         
            Komission puolesta
         
         Joe BORG
         
         
            Komission jäsen
         
      
   
   
      (1)  EYVL L 83, 27.3.1999, s. 1. Asetus sellaisena kuin se on viimeksi muutettuna asetuksella (EY) N:o 1791/2006 (EUVL L 363, 20.12.2006, s. 1).
   
      (2)  EUVL C 292, 1.12.2006, s. 6.
   
      (3)  EUVL C 292, 1.12.2006, s. 6.
   
      (4)  Tämän lainan saajalle myönnettiin 20 000 Englannin punnan suuruinen korkotukiavustus, jonka ansiosta kyseisen yrityksen oli maksettava lainasta ainoastaan 5 prosentin korko.
   
      (5)  EUVL L 211, 21.8.2003, s. 63.
   
      (6)  EUVL L 81, 18.3.2006, s. 36.
   
      (7)  Asia C-142/87, Belgia v. komissio, Kok. 1986, s. 231.
   
      (8)  EUVL C 14, 19.1.2008, s. 6.
   
      (9)  Tämän lainan saajalle myönnettiin 20 000 Englannin punnan suuruinen korkotukiavustus, jonka ansiosta korko aleni 5 prosenttiin.
   
      (10)  EYVL C 288, 9.10.1999, s. 2.
   
      (11)  EUVL C 84, 3.4.2008, s. 10.
   
      (12)  EYVL C 260, 17.9.1994, s. 3.
   
      (13)  EYVL C 100, 27.3.1997, s. 12.
   
      (14)  EYVL L 346, 31.12.1993, s. 1.
   
      (15)  EYVL L 312, 20.11.1998, s. 19.